CELEX: 22016A1008(01)
Language: ro
Date: 2016-08-04 00:00:00
Title: Acord sub forma unui schimb de scrisori între Uniunea Europeană și Republica Islamică Afganistan privind prelungirea acordului între Uniunea Europeană și Republica Islamică Afganistan privind statutul Misiunii de poliție a Uniunii Europene în Afganistan (EUPOL AFGANISTAN)

8.10.2016   
            
            
               RO
            
            
               Jurnalul Oficial al Uniunii Europene
            
            
               L 273/3
            
         ACORD
   sub forma unui schimb de scrisori între Uniunea Europeană și Republica Islamică Afganistan privind prelungirea acordului între Uniunea Europeană și Republica Islamică Afganistan privind statutul Misiunii de poliție a Uniunii Europene în Afganistan (EUPOL AFGANISTAN)
   A.   Scrisoarea din partea Uniunii Europene
   
   Bruxelles, 4 august 2016
   [Excelență,]
   La 30 mai 2007, Consiliul a instituit, prin Acțiunea comună 2007/369/CFSP, Misiunea de poliție a UE în Afganistan (EUPOL AFGANISTAN), având obiectivul de a contribui la crearea, sub autoritate afgană, a unor capacități polițienești sustenabile și eficace.
   La 14 octombrie 2010, Uniunea Europeană și Republica Islamică Afganistan au semnat un acord privind statutul EUPOL AFGANISTAN. Acest acord expiră la 14 octombrie 2016. Articolul 20 alineatul (4) din acordul respectiv prevede că acordul poate fi modificat pe baza unui acord scris între părți.
   Mandatul EUPOL AFGANISTAN se încheie la 31 decembrie 2016. După această dată, se preconizează că procesul de încheiere a misiunii, inclusiv cesiunea activelor sale, va dura o perioadă de până la nouă luni.
   Ținând cont de cele menționate mai sus, vă propun ca Acordul privind statutul EUPOL AFGANISTAN din 14 octombrie 2010 să fie prelungit pentru o perioadă de 1 (un) an, cu excepția cazului în care este denunțat de către una dintre părți cu o notificare scrisă prealabilă de 3 (trei) luni și să se aplice întregului personal al UE însărcinat cu închiderea EUPOL AFGANISTAN, precum și activelor necesare pentru îndeplinirea sarcinilor acestuia.
   V-aș fi recunoscătoare dacă ați binevoi să mă informați dacă sunteți de acord cu această propunere. În cazul în care sunteți de acord, această scrisoare, împreună cu răspunsul dumneavoastră, va constitui o modificare prin acord scris adusă acordului sus-menționat dintre Uniunea Europeană și Republica Islamică Afganistan privind EUPOL AFGANISTAN în înțelesul articolului 20 alineatul (4) din acordul respectiv, care va intra în vigoare la data primirii scrisorii dumneavoastră de răspuns.
   Vă rog să acceptați, Excelență, expresia înaltei mele considerații.
   
      
         Pentru Uniunea Europeană
      
      Federica MOGHERINI
   
   B.   Scrisoarea Republicii Islamice Afganistan
   
   Kabul, 3 septembrie 2016
   Stimată Doamnă Înalt Reprezentant,
   Vă mulțumesc pentru scrisoarea dumneavoastră din 4 august 2016 cu privire la prelungirea Acordului privind Misiunea de poliție a UE în Afganistan, care are următorul cuprins:
   
      „La 30 mai 2007, Consiliul a instituit, prin Acțiunea comună 2007/369/CFSP, Misiunea de poliție a UE în Afganistan (EUPOL AFGANISTAN), având obiectivul de a contribui la crearea, sub autoritate afgană, a unor capacități polițienești sustenabile și eficace.
      La 14 octombrie 2010, Uniunea Europeană și Republica Islamică Afganistan au semnat un acord privind statutul EUPOL AFGANISTAN. Acest acord expiră la 14 octombrie 2016. Articolul 20 alineatul (4) din acordul respectiv prevede că acordul poate fi modificat pe baza unui acord scris între părți.
      Mandatul EUPOL AFGANISTAN se încheie la 31 decembrie 2016. După această dată, se preconizează că procesul de încheiere a misiunii, inclusiv cesiunea activelor sale, va dura o perioadă de până la nouă luni.
      Ținând cont de cele menționate mai sus, vă propun ca Acordul privind statutul EUPOL AFGANISTAN din 14 octombrie 2010 să fie prelungit pentru o perioadă de 1 (un) an, cu excepția cazului în care este denunțat de către una dintre părți cu o notificare scrisă prealabilă de 3 (trei) luni și să se aplice întregului personal al UE însărcinat cu închiderea EUPOL AFGANISTAN, precum și activelor necesare pentru îndeplinirea sarcinilor acestuia.
      V-aș fi recunoscătoare dacă ați binevoi să mă informați dacă sunteți de acord cu această propunere. În cazul în care sunteți de acord, această scrisoare, împreună cu răspunsul dumneavoastră, va constitui o modificare prin acord scris adusă acordului sus-menționat dintre Uniunea Europeană și Republica Islamică Afganistan privind EUPOL AFGANISTAN în înțelesul articolului 20 alineatul (4) din acordul respectiv, care va intra în vigoare la data primirii scrisorii dumneavoastră de răspuns.”
   
   Am onoarea de a vă informa că sunt de acord cu termenii scrisorii dumneavoastră.
   Vă rog să acceptați, stimată doamnă, expresia înaltei mele considerații.
   
      
         Pentru Republica Islamică Afganistan
      
      Salahuddin RABBANI